CELEX: 52014PC0652
Language: lt
Date: 2014-10-23
Title: Pasiūlymas TARYBOS SPRENDIMAS kuriuo nustatoma pozicija, priimtina Europos Sąjungos vardu aštuntajame Konvencijos dėl tarpvalstybinio pramoninių avarijų poveikio šalių konferencijos posėdyje, dėl pasiūlymo iš dalies keisti I priedą

|
			
		
		
		52014PC0652
		
			Pasiūlymas TARYBOS SPRENDIMAS kuriuo nustatoma pozicija, priimtina Europos Sąjungos vardu aštuntajame Konvencijos dėl tarpvalstybinio pramoninių avarijų poveikio šalių konferencijos posėdyje, dėl pasiūlymo iš dalies keisti I priedą /* COM/2014/0652 final - 2014/0301 (NLE) */
			
				
		
		
			
			   	Aiškinamasis memorandumas
1.           PASIŪLYMO
APLINKYBĖS
Europos Sąjunga ir
daugelis jos valstybių narių yra JTEEK konvencijos dėl
tarpvalstybinio pramoninių avarijų poveikio[1] šalys. Konvencija taikoma didelių pramoninių avarijų,
galinčių įvykti ten, kur vykdoma pavojinga veikla, ir
galinčių turėti tarpvalstybinį poveikį, prevencijai,
pasirengimui joms ir reagavimui į jas. 
Teisinė
priemonė, skirta iš Konvencijos kylančioms Europos Sąjungos
prievolėms įgyvendinti, yra Seveso II direktyva[2]. Siekiant apibrėžti pavojingą
veiklą, Konvencijos I priede ir Seveso II direktyvos I priede pateiktas
pavojingų medžiagų kategorijų sąrašas ir vardinis
pavojingų medžiagų sąrašas. 2015 m. birželio mėn.
Seveso II direktyvą pakeis Seveso III direktyva[3], kuria, be kita ko, iš
dalies pakeistas direktyvos I priedas.
2.           KONSULTACIJŲ SU
SUINTERESUOTOSIOMIS ŠALIMIS IR POVEIKIO VERTINIMO REZULTATAI
2012 m. vykusiame 7-ajame JTEEK
konvencijos dėl tarpvalstybinio pramoninių avarijų poveikio
šalių konferencijos (ŠK) pasitarime Konvencijos rengimo darbo grupei
(KRDG) pavesta pateikti pakeisto Konvencijos I priedo projektą, kuris
būtų suderintas su Jungtinių Tautų visuotinai suderinta
cheminių medžiagų klasifikavimo ir ženklinimo sistema (angl. GHS) ir
kartu nenukryptų nuo atitinkamų Europos Sąjungos teisės
aktų (t. y. Seveso III direktyvos). 
Darbo grupė parengė galutinį
pakeisto Konvencijos I priedo pasiūlymą, kurį aptarė ES valstybių narių ekspertai ir
Komisija. Pasiūlymą patvirtino Konvencijos biuras 2014 m. liepos
mėn. pasitarime, ir jis bus pateiktas ŠK priimti 2014 m. gruodžio
mėn. pasitarime. 
Kadangi šiuo
pasiūlymu Konvencijos I priedas suderinamas su Seveso III direktyvos I
priedu, jokio poveikio aplinkai arba ekonominio ir socialinio poveikio ES
nebus. 
3.           TEISINIAI PASIŪLYMO
ASPEKTAI
Teksto projekte Konvencijos I priedas
suderinamas su Seveso III direktyvos I priedu. Taigi jis visiškai atitinka
Europos Sąjungos teisės aktus, ir todėl, Šalių
konferencijai priėmus pasiūlytąjį pakeitimą ir jam
įsigaliojus, bus galima atšaukti visas susijusias išlygas, kurias Europos
Sąjunga yra pareiškusi dėl dabartinio Konvencijos I priedo.
4.           POVEIKIS BIUDŽETUI
Siūlomas sprendimas
neturi poveikio Sąjungos biudžetui.
Atsižvelgiant į tai, kas išdėstyta pirmiau,
aštuntajame JTEEK konvencijos dėl tarpvalstybinio pramoninių
avarijų poveikio šalių konferencijos pasitarime Europos Sąjunga
turėtų pritarti pakeisto I priedo projekto priėmimui. 

2014/0301 (NLE)
Pasiūlymas
TARYBOS SPRENDIMAS
kuriuo nustatoma pozicija, priimtina Europos
Sąjungos vardu aštuntajame Konvencijos dėl tarpvalstybinio
pramoninių avarijų poveikio šalių konferencijos posėdyje,
dėl pasiūlymo iš dalies keisti I priedą
EUROPOS SĄJUNGOS TARYBA,
atsižvelgdama į Sutartį dėl
Europos Sąjungos veikimo, ypač į jos 218 straipsnio 9 dalį,
atsižvelgdama į Europos Komisijos
pasiūlymą,
kadangi:
(1)       Sąjunga yra JTEEK
konvencijos dėl tarpvalstybinio pramoninių avarijų poveikio1 (toliau – Konvencija) šalis;
(2)       Konvencijos I priede
pateiktas pavojingų medžiagų kategorijų sąrašas ir vardinis
pavojingų medžiagų sąrašas, taip siekiant nustatyti pavojingos
veiklos rūšis;
(3)       remiantis Konvencijos 26
straipsnio 4 dalimi, visi I priedo pakeitimai įsigalioja toms Konvencijos
šalims, kurios nepranešė jiems prieštaraujančios, praėjus
dvylikai mėnesių nuo tada, kai Vykdomasis sekretoriatas tuos
pakeitimus, priimtus Šalių konferencijos posėdyje devynių
dešimtadalių pasitarime dalyvaujančių ir balsuojančių
Šalių balsų dauguma, nusiunčia Šalims, jei bent šešiolika
Šalių nepraneša tiems pakeitimams prieštaraujančios;
(4)       dėl I priedo pakeitimo
teksto susitarta su Konvencijos rengimo darbo grupe, jį patvirtino
Konvencijos biuras ir kitame Šalių konferencijos posėdyje,
vyksiančiame 2014 m. gruodžio 3–5 d. Ženevoje, bus
pasiūlyta jį priimti;
(5)       pakeitus I priedą jis
būtų visiškai suderintas su 2012 m. liepos 4 d. Europos
Parlamento ir Tarybos direktyvos 2012/18/ES3
I priedu;
(6)       todėl reikėtų
pritarti Konvencijos I priedo pakeitimui;
(7)       išlyga, kurią
pateikė Europos Sąjunga pirmą kartą keičiant
Konvencijos I priedą, buvo pagrįsta tuometiniais I priedo ir
galiojusių ES teisės aktų neatitikimais, tačiau pakeitus I
priedą jų nebeliks. Įsigaliojus Konvencijos I priedo pakeitimui,
išlyga turėtų būti atšaukta,
PRIĖMĖ ŠĮ
SPRENDIMĄ: 
1 straipsnis
Pozicija, kurios turėtų laikytis
Europos Sąjunga aštuntajame Konvencijos šalių konferencijos
posėdyje, – pritarti siūlomam Konvencijos I priedo pakeitimui,
išdėstytam šio sprendimo priede.
2 straipsnis
Tarybos pirmininkas įgaliojamas paskirti
asmenį (-is), įgaliotą (-us) Sąjungos vardu atšaukti
likusias išlygas, pateiktas Tarybos sprendimo 98/685/EB I priede, jei 1
straipsnyje nurodytas Konvencijos I priedo pakeitimas įsigalios pagal
Konvencijos 26 straipsnio 4 dalį. 
Priimta Briuselyje
                                                                       Tarybos
vardu
                                                                       Pirmininkas
[1]               1998 m. kovo 23 d. Tarybos sprendimas
98/685/EB dėl Konvencijos dėl tarpvalstybinio pramoninių
avarijų poveikio sudarymo (OL L 326, 1998 12 3, p. 5).
[2]               1996 m. gruodžio 9 d. Tarybos direktyva
96/82/EB dėl didelių, su pavojingomis medžiagomis susijusių
avarijų pavojaus kontrolės (OL L 10, 1997 1 14, p. 13).
[3]               2012 m. liepos 4 d. Europos Parlamento ir Tarybos
direktyva 2012/18/ES dėl didelių, su pavojingomis cheminėmis
medžiagomis susijusių avarijų pavojaus kontrolės, iš dalies
keičianti ir vėliau panaikinanti Tarybos direktyvą 96/82/EB (OL
L 197, 2012 7 24, p. 1).
PRIEDAS
pridedamas prie
pasiūlymo dėl 
TARYBOS SPRENDIMO
kuriuo nustatoma pozicija, priimtina
Europos Sąjungos vardu aštuntajame Konvencijos dėl tarpvalstybinio
pramoninių avarijų poveikio šalių konferencijos posėdyje,
dėl pasiūlymo iš dalies keisti I priedą 
Pasiūlymas iš dalies keisti JTEEK
konvencijos dėl tarpvalstybinio pramoninių avarijų poveikio I
priedą,
            pateiktas Konvencijos
rengimo darbo grupės

Šalių konferencija,
pripažindama, kad,
siekiant taikyti Jungtinių Tautų visuotinai suderintos cheminių
medžiagų klasifikavimo ir ženklinimo sistemos (ST/SG/AC.10/30/Rev.4)
kriterijus ir nenukrypti nuo atitinkamų ES teisės aktų, reikia
atnaujinti Konvencijos I priede pateiktas medžiagų ir preparatų
kategorijas ir vardinį medžiagų ir jų ribinių kiekių
sąrašą,
turėdama omenyje savo sprendimą peržiūrėti I priede nurodytas pavojingas
medžiagas ir jų kiekius ir savo sprendimą 2004/4 sukurti Konvencijos
rengimo darbo grupę,
pritardama I
priedo pakeitimo pasiūlymui, kurį ši darbo grupė parengė
remdamasi nuodugnia peržiūra (žr. dviejų posėdžių
protokolus: 2013 m. rugsėjo mėn. 3–4 d. WGD3 ir 2014 m.
balandžio mėn. 28–29 d. WGD4) ir kuriam pritaria Biuras,
iš dalies keičia su pavojingomis medžiagomis susijusį Konvencijos I priedą,
siekdama nustatyti pavojingos veiklos rūšis, kaip nurodyta toliau.
Siūlomas Konvencijos I priedo
pakeitimas
Pavojingos medžiagos, pagal kurias nustatomos pavojingos veiklos rūšys1
Jeigu medžiaga ar mišinys, nurodyti II dalyje,
taip pat yra priskiriami prie vienos ar daugiau I dalyje pateiktų
kategorijų, naudojamas II dalyje nurodytas ribinis kiekis.
Siekdamos nustatyti pavojingos veiklos rūšis,
Šalys atsižvelgia į pavojingos veiklos vykdymo vietoje esančių
arba, pagrįstai prognozuojant, galinčių susidaryti, jei veikla,
įskaitant saugojimo veiklą, taptų nebekontroliuojama,
pavojingų medžiagų faktines arba hipotetines pavojingas savybes ir
(arba) kiekius. 
1. I dalis
Medžiagų ir mišinių kategorijos,
konkrečiai nenurodytos II dalyje
 Kategorija pagal Jungtinių Tautų visuotinai suderintą  cheminių medžiagų klasifikavimo ir ženklinimo sistemą (GHS) || Ribinis kiekis (metrinėmis tonomis) 
   ||   
 1.          Ūmus toksiškumas, 1 kategorijos, visi paveikimo būdai2 || 20 
 2.          Ūmus toksiškumas:             2 kategorijos, visi paveikimo būdai3             3 kategorijos, paveikimo būdas – įkvėpus4 || 200 
 3.          Specifinis toksiškumas konkrečiam organui (STOT) – vienkartinio paveikimo (SE) STOT, 1 kategorijos5 || 200 
 4.          Sprogmenys – nestabilūs sprogmenys arba sprogmenys, kai medžiaga, mišinys arba gaminys priskiriamas GHS kriterijų 2.1.2 skyriaus 1.1, 1.2, 1.3, 1.5 arba 1.6 poklasiams, arba medžiagos ar mišiniai, turinys sprogstamųjų savybių, nustatytų atliekant JT rekomendacijos dėl pavojingų krovinių vežimo (UN Recommendations on the Transport of Dangerous Goods:Tests and criteria) I dalies 2 serijos bandymą ir nepriskiriamų pavojingumo klasėms „organiniai peroksidai“ arba „savaime reaguojančiosios medžiagos ir mišiniai“6,7 || 50 
 5.          Sprogmenys, kai medžiaga, mišinys arba gaminys priskiriamas GHS 2.1.2 skyriaus 1.4 poklasiui8 || 200 
 6.          Degiosios dujos, 1 arba 2 kategorijos9   || 50 
 7.          Aerozoliai10, 1 arba 2 kategorijos, kurių sudėtyje yra 1 arba 2 kategorijos degiųjų dujų arba 1 kategorijos degiųjų skysčių || 500 (grynojo svorio) 
 8.          Aerozoliai, 1 arba 2 kategorijos, kurių sudėtyje nėra nei 1 arba 2 kategorijos degiųjų dujų, nei 1 kategorijos degiųjų skysčių11 || 50 000 (grynojo svorio) 
 9.          Oksiduojančiosios dujos, 1 kategorijos12 || 200 
 10.        Degieji skysčiai:             1 kategorijos degieji skysčiai arba             2 arba 3 kategorijos degieji skysčiai, laikomi aukštesnėje nei jų virimo temperatūroje13, arba             kiti skysčiai, kurių pliūpsnio temperatūra ≤ 60 °C, laikomi aukštesnėje nei jų virimo temperatūroje14 || 50 
 11.        Degieji skysčiai:             2 arba 3 kategorijos degieji skysčiai, jei dėl konkrečių perdirbimo sąlygų, pavyzdžiui, didelio slėgio ar aukštos temperatūros, gali kilti pramoninės avarijos pavojus15, arba             kiti skysčiai, kurių pliūpsnio temperatūra ≤ 60 °C, jei dėl konkrečių perdirbimo sąlygų, pavyzdžiui, didelio slėgio ar aukštos temperatūros, gali kilti pramoninės avarijos pavojus || 200 
 12.        2 arba 3 kategorijos degieji skysčiai, kurių neapima 10 ir 11 kategorijos16 || 50 000 
 13.        Savaime reaguojančiosios medžiagos ir mišiniai, taip pat organiniai peroksidai:             A ir B tipo savaime reaguojančios medžiagos ir mišiniai arba             A ir B tipo organiniai peroksidai17 || 50 
 14.        Savaime reaguojančiosios medžiagos ir mišiniai, taip pat organiniai peroksidai:             C, D, E ar F tipo savaime reaguojančios medžiagos ir mišiniai             C, D, E ar F tipo organiniai peroksidai18 || 200 
 15.        Piroforiniai skysčiai ir kietosios medžiagos, 1 kategorijos || 200 
 16.        Oksiduojantieji skysčiai ir oksiduojančiosios kietosios medžiagos, 1, 2 arba 3 kategorijos || 200 
 17.        Pavojinga (-as) vandens aplinkai, ūmaus pavojaus 1 kategorijos arba lėtinio pavojaus 1 kategorijos19 || 200 
 18.        Pavojinga (-as) vandens aplinkai, lėtinio pavojaus 2 kategorijos20 || 500 
 19.        Medžiagos ir mišiniai, smarkiai reaguojantys su vandeniu, pvz., acetilchloridas, titano tetrachloridas || 500 
 20.        1 kategorijos medžiagos ir mišiniai, kuriems kontaktuojant su vandeniu išsiskiria degiosios dujos21 || 500 
 21.        Medžiagos ir mišiniai, kuriems kontaktuojant su vandeniu išskiria toksiškos dujos (medžiagos ir mišiniai, kuriems kontaktuojant su vandeniu arba drėgnu oru išsiskiriančios dujos priskiriamos 1, 2 arba 3 kategorijos ūmiai toksiškoms medžiagoms, pvz., aliuminio fosfidas, fosforo pentasulfidas) || 200 
2. II dalis
Vardinis
medžiagų sąrašas
 Medžiaga || Ribinis kiekis (metrinėmis tonomis) 
   ||   
 1a.         Amonio nitratas22 || 10 000 
 1b.        Amonio nitratas23 || 5 000 
 1c.         Amonio nitratas24 || 2 500 
 1d.        Amonio nitratas25 || 50 
 2a.         Kalio nitratas26 || 10 000 
 2b.        Kalio nitratas27 || 5 000 
 3.          Arseno pentoksidas, arseno (V) rūgštis ir (arba) druskos || 2 
 4.          Arseno trioksidas, arseno (III) rūgštis ir (arba) druskos || 0,1 
 5.          Bromas || 100 
 6.          Chloras || 25 
 7.          Nikelio junginiai įkvepiamų miltelių pavidalu: nikelio monoksidas, nikelio dioksidas, nikelio sulfidas, tinikelio disulfidas, dinikelio trioksidas || 1 
 8.          Etileniminas || 20 
 9.          Fluoras || 20 
 10.         Formaldehidas (koncentracija ≥ 90 %) || 50 
 11.        Vandenilis || 50 
 12.         Vandenilio chloridas (suskystintos dujos) || 250 
 13.        Alkilšvino junginiai || 50 
 14.        Suskystintos degiosios dujos, 1 arba 2 kategorijos (įskaitant suskystintas naftos dujas) ir gamtinės dujos28 || 200 
 15.        Acetilenas || 50 
 16.        Etileno oksidas || 50 
 17.        Propileno oksidas || 50 
 18.        Metanolis || 5 000 
 19.        4,4′-metilen bis (2-chloranilinas) ir (arba) druskos, miltelių pavidalo || 0,01 
 20.        Metilizocianatas || 0,15 
 21.        Deguonis || 2 000 
 22.        Tolueno diizocianatas (2,4-tolueno diizocianatas ir 2,6-tolueno diizocianatas) || 100 
 23.        Karbonildichloridas (fosgenas) || 0,75 
 24.        Arsinas (arseno trihidridas) || 1 
 25.        Fosfinas (fosforo trihidridas) || 1 
 26.        Sieros dichloridas || 1 
 27.        Sieros trioksidas || 75 
 28.        Polichlorodibenzofuranai ir polichlorodibenzodioksinai (įskaitant tetrachlorodibenzodioksiną (TCDD)), apskaičiuoti TCDD ekvivalentu29 || 0,001 
 29.        Toliau išvardyti kancerogenai arba mišiniai, kuriuose yra toliau išvardytų kancerogenų, jei jų koncentracija didesnė kaip 5 % masės:             4-animobifenilas ir (arba) jo druskos, benzotrichloridas, benzidinas ir (arba) jo druskos, bis(chlormetil) eteris, chlormetilmetileteris, 1,2-dibrometanas, dietilsulfatas, dimetilsulfatas, dimetilkarbamoilchloridas, 1,2-dibrom-3-chlorpropanas, 1,2-dimetilhidrazinas, dimetilnirozaminas, heksametilfosforo triamidas, hidrazinas, 2-naftilaminas ir (arba) jo druskos, 4-nitrodifenilas ir 1,3 propanesultonas || 2 
 30.        Naftos produktai ir alternatyvus kuras:             (a)         benzinai ir pirminiai benzinai;             (b)         žibalai (įskaitant reaktyvinius degalus);             (c)         gazoliai (įskaitant dyzelinius degalus, buitinio šildymo alyvas ir gazolių sumaišymo sroves);             (d)         sunkusis mazutas;             (e)         alternatyvus kuras, kurio tokia pati paskirtis, o degumas bei pavojai aplinkai panašūs į a–d punktuose nurodytų produktų || 25 000 
 31.        Bevandenis amoniakas || 200 
 32.        Boro trifluoridas || 20 
 33.        Vandenilio sulfidas || 20 
 34.        Piperidinas || 200 
 35.        Bis(2-dimetilaminoetil)(metil)aminas || 200 
 36.        3-(2-etilheksiloksi)propilaminas || 200 
 37.        Mišiniai, kurių sudėtyje yra natrio hipochlorito, priskiriami ūmaus toksiškumo vandens organizmams 1 kategorijai [H400], kuriuose yra < 5 % aktyviojo chloro ir kurie nepriskiriami jokiai kitai I priedo 1 dalyje nurodytai pavojingumo kategorijai.30 || 500 
 38.        Propilaminas31 || 2 000 
 39.        Tret-butilakrilatas31 || 500 
 40.        2-metil-3- butennitrilas31 || 2 000 
 41.        Tetrahidro-3,5-dimetil-1,3,5-tiadiazin-2-tionas (dazometas)31 || 200 
 42.         Metilakrilatas31 || 2 000 
 43.        Metilpiridinas31 || 2 000 
 44.        Brom-3-chlorpropanas31 || 2 000 
                                Pastabos:
                1               Jungtinių
Tautų visuotinai suderintos cheminių medžiagų klasifikavimo ir
ženklinimo sistemos (GHS) (ST/SG/AC.10/30/Rev.4) kriterijai. Šalys
turėtų naudotis šiais kriterijais klasifikuodamos medžiagas ir
mišinius pagal šio priedo I dalį, nebent jų nacionalinės
teisės aktuose būtų nustatyti kiti teisiškai privalomi
kriterijai. Mišiniai traktuojami taip pat kaip grynosios medžiagos, jei jų
koncentracija atitinka ribas, remiantis jų savybėmis nustatytas pagal
GHS, nebent konkrečiai būtų nurodyta jų procentinė sudėtis
ar kita indikacija.
                2               Pagal
GHS 3.1.2 ir 3.1.3 skyrių kriterijus.
                3               Pagal
GHS 3.1.2 ir 3.1.3 skyrių kriterijus.
                4               Medžiagos,
priskiriamos 3 kategorijos ūmiai toksiškoms medžiagoms jas prarijus, tais
atvejais, kai jų negalima priskirti ūmiai toksiškoms
įkvėpus arba ūmiai toksiškoms patekus ant odos dėl to, kad
nėra pakankamai įtikinamų toksiškumo įkvėpus arba
patekus ant odos duomenų, jos priskiriamos 2 įrašui „Ūmiai
toksiškos medžiagos“.
                5               Medžiagos,
kurios turi reikšmingą toksinį poveikį žmonėms arba,
remiantis bandymų su eksperimentiniais gyvūnais duomenimis, gali
būti laikomos pasižyminčiomis reikšmingu toksiniu poveikiu po
vienkartinio paveikimo. Išsamesnės gairės pateikiamos GHS 3 dalies
3.8.1 diagramoje ir 3.8.1 lentelėje.
                6               Išbandyti,
ar medžiagos bei mišiniai turi sprogiųjų savybių, būtina
tik jei pagal Bandymų ir kriterijų vadovo 6 priedėlio 3 dalyje
nurodytą atrankos procedūrą nustatyta, kad medžiaga arba mišinys
gali turėti sprogiųjų savybių.
                7               Pavojingumo
klasei „Sprogmenys“ priskiriami ir sprogieji gaminiai. Jei gaminyje esantis
sprogiosios medžiagos arba mišinio kiekis yra žinomas, į tą
kiekį atsižvelgiama šios Konvencijos taikymo tikslu. Jeigu gaminyje
esantis sprogiosios medžiagos arba mišinio kiekis nėra žinomas, tada šios
Konvencijos taikymo tikslu visas gaminys laikomas sprogmeniu.
                8               Jei
1.4 poklasio sprogmenys išpakuojami arba perpakuojami, jie priskiriami 4
įrašui („Sprogmuo“), nebent būtų įrodyta, kad pavojus ir
toliau atitinka priskyrimo 1.4 poklasiui kriterijus pagal GHS.
                9               Pagal
GHS 2.2.2 skyriaus kriterijus.
                10             Aerozoliai
klasifikuojami pagal GHS 2.3 skyriaus kriterijus ir JT rekomendacijose dėl
pavojingų krovinių vežimo nurodyto Bandymų ir kriterijų
vadovo III dalies 31 skirsnį.
                11             Norint,
kad būtų taikomas šis įrašas, turi būti dokumentais
įrodyta, kad aerozolio balionėlyje nėra nei 1 arba 2 kategorijos
degiųjų dujų, nei 1 kategorijos degiųjų
skysčių.
                12             Pagal
GHS 2.4.2 skyriaus kriterijus.
                13             Pagal
GHS 2.4.2 skyriaus kriterijus.
                14             Skysčiai,
kurių pliūpsnio temperatūra yra aukštesnė kaip 35 °C,
tam tikrais reguliavimo tikslais (pvz., transportavimo) gali būti laikomi
nedegiaisiais skysčiais, jei Bandymų ir kriterijų vadovo III
dalies 32 skirsnio ilgalaikio degumo bandymo L.2 rezultatai yra neigiami.
Tačiau tai negalioja tokiomis sudėtingomis sąlygomis kaip aukšta
temperatūra ar slėgis, todėl šie skysčiai į šį
įrašą vis tiek įtraukti.
                15             Pagal
GHS 2.4.2 skyriaus kriterijus.
                16             Pagal
GHS 2.4.2 skyriaus kriterijus.
                17             Pagal
GHS 2.8.2 ir 2.15.2.2 skyrių kriterijus.
                18             Pagal
GHS 2.8.2 ir 2.15.2.2 skyrių kriterijus.
                19             Pagal
GHS 4.1.2 skyriaus kriterijus.
                20             Pagal
GHS 4.1.2 skyriaus kriterijus.
                21             Pagal
GHS 2.12.2 skyriaus kriterijus.
                22             Amonio
nitratas (10 000): trąšos, kurios gali irti savaime.
                                Tai
taikoma amonio nitrato sudėtinėms arba kompleksinėms
trąšoms (sudėtinėms arba kompleksinėms trąšoms,
kuriose yra amonio nitrato ir kartu fosfato ir (arba) kalio karbonato), kurios
gali irti savaime, kaip nustatyta atliekant bandymą „Trough Test“ (žr.
Bandymų ir kriterijų vadovo, III dalies 38.2 poskirsnį), ir
kuriose dėl amonio nitrato esantis azotas sudaro:
                                                (a)           15,75 %–24,5 %
svorio (kad 15,75 % ir 24,5 % svorio sudarytų dėl amonio
nitrato esantis azotas, trąšose turi būti atitinkamai 45 % ir
70 % amonio nitrato) ir kuriose iš viso yra arba ne daugiau
kaip 0,4% degiųjų/organinių medžiagų, arba kurios atitinka
atitinkamo atsparumo detonacijai bandymo (pvz., 4 colių plieno vamzdžio
bandymo) reikalavimus;
                                                (b)           15,75 %
svorio arba mažiau; tuomet degiųjų medžiagų kiekis neribojamas.
                23             Amonio
nitratas (5 000): trąšų klasė.
                                Taikoma
paprastoms amonio nitrato trąšoms ir amonio nitrato sudėtinėms
arba kompleksinėms trąšoms, kuriose dėl amonio nitrato esantis
azotas sudaro:
                                                (a)           daugiau
kaip 24,5 % svorio, išskyrus paprastų amonio nitrato trąšų
ir dolomito, kalkių ir (arba) kalcio karbonato mišinius, kurių
grynumas yra ne mažesnis kaip 90 %;
                                                (b)           daugiau
kaip 15,75 % svorio amonio nitrato ir amonio sulfato mišinių atveju;
                                                (c)           daugiau
kaip 28 % svorio (kad 28 % svorio sudarytų dėl amonio
nitrato esantis azotas, trąšose turi būti 80 % amonio nitrato)
paprastų amonio nitrato trąšų ir dolomito, kalkių ir (arba)
kalcio karbonato mišinių, kurių grynumas yra ne mažesnis kaip
90 %, atveju;
                                                (d)           ir
kurios atitinka atitinkamo atsparumo detonacijai bandymo (pvz., 4 colių
plieno vamzdžio bandymo) reikalavimus.
                24             Amonio
nitratas (2 500): techninė klasė.
                                Tai
taikoma:
                                                (a)           amonio
nitratui ir jo mišiniams, kuriuose dėl amonio nitrato esantis azotas
sudaro:
                                (i)            24,5 %–28 %
svorio ir kuriuose yra ne daugiau kaip 0,4 % degiųjų
medžiagų;
                                                (ii)           daugiau
kaip 28 % svorio ir kuriuose yra ne daugiau kaip 0,2 %
degiųjų medžiagų,
                                                (b)           vandeniniams
amonio nitrato tirpalams, kuriuose amonio nitrato koncentracija yra
didesnė kaip 80 % svorio.
                25             Amonio
nitratas (50): specifikacijų neatitinkančios medžiagos ir
trąšos, kurios neatitinka atitinkamo atsparumo detonacijai bandymo (pvz.,
4 colių plieno vamzdžio bandymo) reikalavimų.
                                Tai
taikoma:
                                                (a)           gamybos
procese išbrokuotų medžiagų ir 23 bei 24 pastabose minimų amonio
nitrato bei jo mišinių, paprastų amonio nitrato trąšų ir
amonio nitrato sudėtinių arba kompleksinių trąšų,
kurias gamintojui grąžina arba grąžino galutinis vartotojas, laikinam
sandėliavimui arba perdirbimo gamykloje atliekamam perdarymui, perdirbimui
ar apdorojimui, kad būtų galima saugiai naudoti, kadangi jos
nebeatitinka 23 ir 24 pastabose nurodytų specifikacijų;
                                                (b)           22
pastabos a punkte ir 23 pastaboje minimoms trąšoms, kurios neatitinka
atitinkamo atsparumo detonacijai bandymo (pvz., 4 colių plieno vamzdžio
bandymo) reikalavimų.
                26             Kalio
nitratas (10 000): kompleksinės kalio nitrato trąšos (priliuotos
arba granulių pavidalo), kurioms būdingos tos pačios
savybės kaip grynam kalio nitratui.
                27             Kalio
nitratas (5 000): kompleksinės kalio nitrato trąšos
(kristalų pavidalo), kurioms būdingos tos pačios pavojingos
savybės kaip grynam kalio nitratui.
                28             Pagerintos
biodujos: pagerintos biodujos šios Konvencijos įgyvendinimo tikslu gali
būti klasifikuojamos pagal I priedo 2 dalies 14-ąjį
įrašą, jei jos buvo perdirbtos laikantis išvalytoms ir pagerintoms
biodujoms taikomų standartų, taip užtikrinant kokybę,
lygiavertę gamtinių dujų kokybei, įskaitant metano kiekį,
ir jei jose yra ne daugiau kaip 1 % deguonies.
                29             Polichlorodibenzofuranai
ir polichlorodibenzodioksinai.
                Polichlorodibenzofuranų
ir polichlorodibenzodioksinų kiekiai apskaičiuojami taikant toliau
pateikiamus Pasaulio sveikatos organizacijos (PSO) dioksinų ir
dioksinų tipo junginių (TEF) toksiškumo žmonėms ir žinduoliams
ekvivalento faktorius, kurie peržiūrėti 2005 m. 
 PSO 2005 m. TEF 
   ||   ||   ||   
 2,3,7,8-TCDD || 1 || 2,3,7,8-TCDF || 0 
 1,2,3,7,8-PeCDD || 1 || 2,3,4,7,8-PeCDF || 0 
   ||   || 1,2,3,7,8-PeCDF || 0 
   ||   || 1,2,3,6,7,8-HxCDF || 0 
 1,2,3,4,6,7,8-HpCDD || 0 || 2,3,4,6,7,8-HxCDF || 0 
 OCDD || 0 || 1,2,3,4,6,7,8-HpCDF || 0 
   ||   || 1,2,3,4,7,8,9-HpCDF || 0 
   ||   || OCDF || 0 
 Santrumpos. Hx = heksa, Hp = hepta,  O = okta, P = penta, T = tetra. 
 Informacijos šaltinis. Van den Berg et al, The 2005 World Health Organization Re-evaluation of Human and Mammalian Toxic Equivalency Factors for Dioxins and Dioxin-like Compounds, Toxicological Sciences, vol. 93, No. 2, pp. 223–241 (2006). 
                30             Su
sąlyga, kad mišinys, jei jo sudėtyje nėra natrio hipochlorito,
nepriskiriamas vandens organizmams ūmiai toksiškų medžiagų 1
kategorijai.
                31             Jei
ši pavojinga medžiaga taip pat priskiriama 10 kategorijos degiesiems
skysčiams arba 11 kategorijos degiesiems skysčiams, taikant šią
Konvenciją taikomi mažiausi kvalifikaciniai kiekiai.